У горадзе нафтавікоў мы спыняемся каля маляўнічага будынка. Што гэта Цэнтр творчасці дзяцей і моладзі, здалёк паведамляе яскравы вясёлкавы лагатып установы. Наведаць Рэчыцу і не зазірнуць сюды для нас было б недаравальна. У райцэнтры гэтая ўстанова даўно стала тэрыторыяй, на якой ствараюцца і ўкараняюцца ў практыку цікавыя інавацыйныя праекты. Тут не баяцца рэформ, таму што хочуць прапанаваць выхаванцам і іх бацькам адукацыю, якая адпавядае сённяшнім патрабаванням, а для выхавання выбіраюць кірункі, прывабныя і зразумелыя для сучасных дзяцей.